**A 77. sorszámú Hanglemez–bemutató megnevezésű szakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés azonosító száma: 52 345 01

1.2. Szakképesítés megnevezése: Hanglemez–bemutató

1.3. Iskolai rendszerű szakképzésben a szakképzési évfolyamok száma: –

1.4. Iskolarendszeren kívüli szakképzésben az óraszám: 200–320

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: érettségi végzettség

2.1.2. Bemeneti kompetenciák: –

2.2. Szakmai előképzettség: –

2.3. Előírt gyakorlat: –

2.4. Egészségügyi alkalmassági követelmények: –

2.5. Pályaalkalmassági követelmények: –

2.6. Elméleti képzési idő aránya: 40%

2.7. Gyakorlati képzési idő aránya: 60%

2.8. Szintvizsga: –

2.9. Az iskolai rendszerű képzésben az összefüggő szakmai gyakorlat időtartama: –

**3. PÁLYATÜKÖR**

3.1. A szakképesítéssel legjellemzőbben betölthető munkakör, munkakörök, foglalkozás, foglalkozások

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítéssel betölthető munkakör(ök)** |
| 3.1.2. | 3719 | Egyéb művészeti és kulturális foglalkozású | Disc–jockey |
| 3.1.3. | Lemezlovas |

3.2. A szakképesítés munkaterületének rövid leírása:

A hanglemez–bemutató vagy internacionális nevén disc–jockey a szórakoztató iparban dolgozik. A mai éjszakai élet divatos munkája; a klubokban, vendéglátóhelyeken, fesztiválokon, rádiókban, tv–ben is népszerű foglalkozás. Mivel nem függ a produkciója szinte csak önmagától, rendkívül sokrétűen állhat össze a műsor és alakulnak ki a különböző stílust játszó lemezlovasok. Kiemelten fontos, hogy képzetten álljon a közönség elé. A jó diszkós ugyanis azonnal felismeri a közönség visszajelzéseit, és menet közben tud változtatni a repertoáron, ha szükséges. Nem csak szakmailag, technikailag is tudja, mire van a publikumnak szüksége.

A szakképesítéssel rendelkező képes:

– a színházi, a filmüzemi, a pódiumi munkaterület sajátos munkavédelmi feladatait ellátni

– kommunikációval kapcsolatos feladatokat végezni

– rendezvényszervezéssel kapcsolatos feladatokat végezni

– információt adni a bemutatott zenei anyagról

– részt venni a rendezvény lebonyolításához szükséges technikai háttér megteremtésében

– elvégezni a rendezvény lebonyolításával kapcsolatos feladatokat

– technikai feladatokat végezni

– színpadi megjelenéssel kapcsolatos feladatokat végezni

– műsort adni

3.3. Kapcsolódó szakképesítések

|  |  |  |  |
| --- | --- | --- | --- |
|  | A |  B | C |
| 3.3.1. | **A kapcsolódó szakképesítés, részszakképesítés, szakképesítés–ráépülés** |
| 3.3.2. | **azonosító száma** |  **megnevezése** | **a kapcsolódás módja** |
| 3.3.3. | – | – | – |

**4. SZAKMAI KÖVETELMÉNYEK**

|  |  |  |  |
| --- | --- | --- | --- |
|  |  | A | B |
|  | 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** |
|  | 4.2. | **azonosító száma** | **megnevezése** |
|  | 4.3. | 10624–12 | Színpadi (pódiumi) munka–, baleset– és tűzvédelmi feladatai |
|  | 4.4. | 10625–12 | A hanglemez–bemutató tevékenysége |

**4. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. alpontban előírt valamennyi modulzáró vizsga eredményes letétele.

A vizsga megkezdésének feltétele a témában 15 oldal terjedelemben elkészített záródolgozat készítése és beadása az első vizsganap előtt 1 hónappal.

5.2. A modulzáró vizsga vizsgatevékenysége és az eredményesség feltétele:

|  |  |  |  |  |
| --- | --- | --- | --- | --- |
|  |  | A | B | C |
|  | 5.2.1. | **A szakképesítés szakmai követelménymoduljainak** |
|  | 5.2.2. | **azonosító száma** | **megnevezése** | **a modulzáró vizsga vizsgatevékenysége** |
|  | 5.2.3. | 10624–12 | Színpadi (pódiumi) munka–, baleset– és tűzvédelmi feladatai | szóbeli |
|  | 5.2.4. | 10625–12 | A hanglemez–bemutató tevékenysége | szóbeli, gyakorlati |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%–osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése:A zenei anyag bemutatása

A vizsgafeladat ismertetése: Komplex zenei műsor bemutatása élőben, amelyet előzetesen állít össze a vizsgázó. Az előre összeállított anyagnak 5 zenei blokkon (1 blokk maximum 15 perc lehet) belül 6–6 zeneszámot kell tartalmaznia, melyből a vizsgabizottság 1 blokkot választ bemutatásra.

A vizsgafeladat időtartama: 30 perc

A vizsgafeladat értékelési súlyaránya: 60%

5.3.2. Központi írásbeli vizsgatevékenység

A vizsgafeladat megnevezése: –

A vizsgafeladat ismertetése: –

A vizsgafeladat időtartama: –

A vizsgafeladat értékelési súlyaránya: –

5.3.3. Szóbeli vizsgatevékenység

A) A vizsgafeladat megnevezése:Szakmai elméleti alapismeretek

A vizsgafeladat ismertetése: A szóbeli vizsgatételsor az alábbi témaköröket kell, hogy tartalmazzák: zeneelméleti és szakmatörténeti ismeretek, hangtechnikai– és műszaki ismeretek, jogi és gazdasági ismeretek, munka–, baleset– és tűzvédelem

A vizsgafeladat időtartama: 30 perc (felkészülési idő 15 perc, válaszadási idő 15 perc)

A vizsgafeladat értékelési súlyaránya a szóbeli vizsgatevékenységen belül: 50%

B) A vizsgafeladat megnevezése:Szakdolgozat ismertetése

A vizsgafeladat ismertetése: Az előzetesen elkészített, egy popzenei irányzatot vagy egy neves előadót/együttest bemutató szakdolgozat bemutatása a megadott szempontsor alapján

A vizsgafeladat időtartama: 30 perc (felkészülési idő 15 perc, válaszadási idő 15 perc)

A vizsgafeladat értékelési súlyaránya a szóbeli vizsgatevékenységen belül: 50%

A vizsgafeladat időtartama: 60 perc (felkészülési idő 30 perc, válaszadási idő 30 perc)

A vizsgafeladat értékelési súlyaránya: 40%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A vizsgán az eszközjegyzékben felsorolt felszerelések használata biztosított kell legyen a vizsgaszervező által. A vizsgázónak a vizsgán fejhallgatót és mikrofont magának szükséges biztosítania.

A szakképesítéssel kapcsolatos előírások az állami szakképzési és felnőttképzési szerv http://www.nive.hu/ című weblapján érhetők el a Szak– és Felnőttképzés Vizsgák menüpontban

5.5. A szakmai vizsga értékelésének a szakmai vizsgaszabályzattól eltérő szempontjai: –

**6. ESZKÖZ– ÉS FELSZERELÉSI JEGYZÉK**

|  |  |  |
| --- | --- | --- |
|  |  | A |
|  | 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz– és felszerelési jegyzék** |
|  | 6.2. | Hangtechnikai eszközök (mikrofon, erőstő, hangfalak) |
|  | 6.3. | DJ–pult és mixer, CD–, bakelitlemez és hanglejátszó berendezés |
|  | 6.4. | Világítástechnikai eszközök |

**7. EGYEBEK**

7.1 A szakmai vizsgabizottságban való részvételre kijelölt szakmai szervezet:

Magyar Diszkósok Érdekvédelmi Szövetsége